VICTOR HUGO 


GAVROCHE 


Traducere: 
OLGA MONTA 


EDITURA GARAMOND 
BUCUREȘTI, STR. MITROPOLIT ANDREI ȘAGUNA, NR. 71 


COPIII PARISULUI 


@^ cu vreo sută de ani în urmă, Parisul ега 
tot atât de plin de copii vagabonzi ca pădurea de 
păsărele. Păsărelele se cheamă vrăbii, iar copiii, ștren- 
gari. 

Acești băiețandri, în vârstă de şapte până la unspre- 
zece ani, trăiau de obicei în cete. Părinţii lor, istoviţi 
de sărăcie și munci grele, nu puteau și, uneori, nici nu 
voiau să le poarte de grijă. Dar ștrengarii nu-și pier- 
deau curajul. Erau zile când nu mâncau; dar nu era 
seară să nu se furișeze, dacă aveau poftă, la teatru. 
Uneori n-aveau cu ce să se îmbrace, nici се să-şi pună 
în picioare, și nici.unde să se adăpostească măcar. Zile 
întregi hoinăreau pe străzi și înnoptau pe unde se 
nimerea. De la taţii lor aveau câte un pantalon jerpelit, 
care li se târa pe pământ. Pe cap purtau câte o pălărie 
veche, cine știe a cui, care le aluneca mereu pe nas. 

Ca să fii primit printre ştrengarii parizieni trebuia 
să ai merite însemnate. De pildă, unul dintre ei se bu- 
cura de o deosebită cinste pentru că văzuse un om 

căzând de pe turnul unei biserici, un altul, fiindcă fu- 
sese de față când se răsturnase înaintea lui о diligenţă, 
al treilea, deoarece cunoştea un soldat care fusese cât 
p-aci să scoată cu baioneta ochiul unui domn de vază. 

Preţuiau mult pumnii zdraveni. Ștrengarului îi plă- 
cea să-și dea ifose: „Uită-te numai cât îs de voinic!“ 
Acela căruia i se întâmpla să se taie „până la os“ era 
socotit erou. Îi invidiau grozav pe stângaci, iar ѕаѕііі 
aveau mare trecere. 

Ștrengarii se încăierau necontenit cu vardiștii care 
organizau noaptea razii pentru prinderea micilor va- 
gabonzi. lată de ce fiecare ștrengar știa cum arată la 
față şi cum se numesc toți vardiştii. 

Le știa pe de rost obiceiurile și-găsise pentru fiecare 
câte o poreclă: „ăla e Trădătorul, ăla e Afurisitul, 
ăstălalt e Namila și ălălalt e Caraghiosul; ăsta-și în- 
chipuie că Pont-Neuf e numai al lui și nu lasă «lumea» 
să se plimbe pe marginea podului, dincolo de parapet, 
iar ăstuilalt îi place să tragă «oamenii» de urechi...“ 

Ștrengarul parizian ега uneori cuviincios, alteori 
însă era nespus de obraznic. 

Avea dinţi ѕїпсай, pentru că mânca puţin și prost, 
dar avea ochi frumoși și limpezi, pentru că era deștept. 


MICUL GAVROCHE 


A 

Și vremea aceea puteai întâlni adesea pe Boulevard 
du Temple un băiat de vreo unsprezece-doisprezece ani, 
care era adevărata întruchipare a ştrengarului. Purta 
pantaloni lungi, bărbătești, și o bluză femeiască. Dar 
nici pantalonii nu-i avea de la taică-său şi nici bluza 
de la maică-sa. Nişte oameni străini îl îmbrăcaseră, de 
milă, în aceste zdrențe. Totuşi, băiatul avea și tată și 
mamă. Taică-său însă nu-i purta de grijă, iar maică-sa 
nu-l iubea; astfel, pe drept cuvânt, putea fi socotit or- 
fan. 

Se simţea la largul lui numai pe stradă. Era un băiat 
palid și bolnăvicios, dar istet, îndemânatic, zglobiu $1 
tare glumet. 

Nu stătea niciodată la un loc; hoinărea pe străzi 
cântând, scormonea prin canale de scurgere, șterpelea 
pe ici, pe colo, cu haz și îndemânare, așa cum fac pi- 
sicile sau vrăbiile, râdea când i se spunea ștrengar și 
se mânia când i se spunea haimana. А 

N-avea nici casă, nici masă, nici pe cineva care să-l 
iubească și să-l mângâie, dar lui nu-i păsa. Și cu toate 

că era atât de părăsit, uneori îi trecea prin minte: „la 
să mă duc s-o văd pe mama!“ Pleca atunci din locurile 
cunoscute, cu pieţe și bulevarde zgomotoase, cobora 
pe chei, trecea podurile și, în cele din urmă, ajungea 
în mahalalele oamenilor sărmani. 

Acolo, într-o cocioabă nenorocită, trăia familia aces- 
tui băiat zglobiu. Găsea aici numai amărăciune, mi- 
zerie și, ceea ce era mai trist, nici măcar un zâmbet de 
bun sosit. Vatra era rece și reci erau și inimile. 

Când intra, îl întrebau: „De unde vii?“ „ре ре 
stradă!“ răspundea el. 

Când pleca, îl întrebau: „Unde te duci?“ „Pe stradă“, 
răspundea el. 

lar maică-sa îi striga din urmă: „Și ce-mi cauţi pe 
aici?“ 

Copilul trăia lipsit de dragoste şi de îngrijire, ca ier- 
burile gălbejite care cresc prin pivnițe. Nu suferea însă 
din această pricină și nu învinuia pe nimeni. De alt- 
minteri, nici nu ştia cum ar trebui să fie cu adevărat 
un tată și o mamă. 

Am uitat să vă spun că pe Boulevard du Temple a- 
cest ștrengar fusese poreclit Gavroche.! 


! Se va citi Gavroș. (n.r.) 


GAVROCHE OCROTEŞTE 
DOI СОРП А81 


Ea Paris se ivesc adesea, în mijlocul primăverii, 
zile friguroase, când ai putea crede că s-a întors iarna. 

Într-o asemenea seară rece de aprilie, Gavroche, 
zgribulindu-se de frig în zdrenţele lui, stătea pe o stradă 
plină de lume, în faţa vitrinei mari a unei frizerii, lu- 
minată din belșug. Își înfăşurase gâtul într-un şal ștey- 
pelit cine știe de unde. Părea că privește cu o curio- 
zitate plină de admiraţie un manechin de ceară — un 
cap de femeie pieptănat cu iscusinţă și împodobit cu 
flori — care se rotea în vitrină, zâmbind trecătorilor. 
Adevărul era însă că Gavroche observa ce se petrece 
în frizerie, pândind momentul în care s-ar fi putut stre- 
cura înăuntru, pentru a șterpeli din vitrină o bucată de 
săpun, pe care s-o vândă pe urmă, pentru câţiva golo- 
gani, unui bărbier de la mahala. I se întâmpla deseori 
să prânzească numai datorită acestui mijloc. 

Era foarte îndemânatic în asemenea isprăvi, pe care 
le numea „a bărbieri pe bărbieri!“ 

Tot admirând manechinul de ceară și privind bucata 
de săpun, el mormăia printre dinţi: 


— De marţi... nu, nu așa, nu de marţi!... Ba poate de 
marți!... Da, da, sigur, de marți!... 

Se străduia să-şi aducă aminte când mâncase pentru 
ultima oară. Își dădu seama că aceasta se întâmplase cu 
trei zile în urmă. 

În prăvălia caldă și luminată, frizerul îl bărbierea pe 
clientul care venea la rând și din vreme în vreme arunca 
câte o privire piezișă dușmanului, adică ștrengarului re- 
begit de frig, dar obraznic, care stătea la geam cu mâinile 
în buzunare și, desigur, punea ceva la cale. 

Dar iată că Gavroche văzu doi copii mai mici decât el, 
unul de vreo șapte ani, celălalt de cinci, destul de bine 
îmbrăcaţi, care intraseră în prăvălie. Era greu să înţelegi 
ce spuneau, deoarece vorbeau amândoi deodată. Cel mai 
mic plângea întruna, iar celui mai mare îi clănțăneau dinţii 
de frig. Bărbierul se întoarse furios și, fără să-i asculte, îi 
dădu afară, strigând după ei: 

— Intră și ăștia fără nici un rost, numai așa, să răcească 
odăile oamenilor! 

Copiii plecară, plângând. Între timp, cerul se înnorase 
şi începuse să plouă mărunt. 

Gavroche se repezi după copii: 

— De се plângeţi, broscoilor? 

— N-avem unde să dormim la noapte — răspunse cel 
mai mare. 

— Pagubă în ciuperci! Face să plângi pentru asemenea 
fleacuri? Uite prostuţii! $1, ocrotitor, cu voce mângâ- 
ietoare, el adăugă: Veniţi cu mine, picilor! 

— Venim, domnule — răspunse cel mai mare. 

Contenindu-și plânsul, copiii îl urmară cu încredere ре 
Gavroche. Depărtându-se, nu se putu stăpâni să nu arunce 
o privire furioasă bărbierului: 

— Fiară nemiloasă! mormăi el. Viperă, nu alta! As- 
cultă, bărbierule, am să chem un lăcătuș și am să-l pun 
să-ţi atârne o tinichea de coadă. 

Din pricina bărbierului căpătase acum gust de harță. 
Sărind peste o băltoacă, zări o bătrână cu o mătură în mână 
51 o întrebă: — 

— Doamnă, ай ieşit să călăriţi pe calul dumnea- 
voastră? 

Și pe dată stropi cu noroi ghetele lustruite ale unui tre- 
cător. 

— Nătărăule! пра trecătorul, furios. 

Gavroche își scoase nasul din șal: : 

— Domnul se plânge de cineva? 

— De tine — se răsti trecătorul. 

— Biroul s-a închis — zise Gavroche — nu se mai pri- 
mesc petiții! 

Trecând prin faţa unei porţi, văzu o mică cerșetoare, 
de vreo treisprezece- paisprezece ani, care tremura de frig. 

— Sărmănica! N-are nimic pe ea! Ţine, ia-l! zise el. Și 
scoțându-și șalul cel călduros, îl aruncă pe umerii slabi ai 
cerșetoarei. 

Fetiţa îl privi înmărmurită şi primi darul fără să spună 
un cuvânt. Gavroche însă se zgribuli acum și mai amarnic 
din pricina frigului. Tocmai în acest timp, ploaia, care 
contenise, se porni din nou. 

— Ce îndrăzneală, iar plouă! strigă Gavroche. Asta nu 
mai îmi place! Dar la urma urmelor, atâta pagubă! adaugă 

el, privind cum сег$еїоагеа se înfășura în şal. Cel puţin ei 
o să-i fie cald ca într-un cojoc! 

Porni mai departe. 

În urma lui, copiii grăbeau pasul. 

Trecând pe lângă o brutărie, Gavroche se întoarse spre ei: 

— Іа ascultați, puștilor, aţi prânzit azi? 

— Nu, domnule, de azi-dimineaţă n-am mâncat ni- 
mic — răspunse cel mai mărișor: А 

— Se vede сӣ n-aveţi nici tată, пісі mamă! zise 
Gavroche, cu tonul unui om mare. 

— Ba da, domnule, avem și tată și mamă, dar nu știm 
unde sunt. Am tot mers pe străzi, căutând ceva de mân- . 
care, dar n-am găsit nimic. 

— Ştiu — zise Gavroche — câinii mănâncă tot. şi după 
un timp; adăugă: Vasăzică, v-aţi pierdut părinții? Nu mai 
ştiţi ce s-a ales de ei? Asta nu se face, puștilor! E o pros- 
tie să-i pierzi pe ăi mari. Ei, dar ceva tot trebuie să 
mâncaţi... 

Nu-i mai întrebă nimic. Să nu ai adăpost e lucru obișnuit 
pentru un ștrengar. 

Gavroche se opri şi începu să-și scotocească buzunarele 
pantalonilor. În cele din urmă înălță capul, cu o înfățișare 
plină de mândrie: 

— Liniștiţi-vă, picilor, acușica o să cinăm de minune. 

Pescui din buzunaru-i larg un bănuț, împinse băiețaşii 
în brutărie și, azvârlind banul pe tejghea, strigă: 

— De cinci gologani pâine! 

Brutarul luă o pâine și un cuţit. 

— О їтрагіі în trei — reluă Gavroche și explică plin de 
demnitate: Doar vezi că suntem trei! 

După ce-i privi ре copii си luare-aminte, brutarul se pregăti 
să le dea pâine neagră, dar Gavroche strigă, înciudat: 

— Ce-i asta? 

Brutarul răspunse cu politeţe: 

— Pâine! E pâine foarte bună, de calitatea a doua. 

— Ba să ne dai cea mai bună pâine albă. Eu fac cinste! 

Brutarul nu-și putu stăpâni un zâmbet şi începu să-i 
cerceteze curios. 

— Іа ascultă, ce te uiţi аза la noi? îl întrebă Gavroche 
jignit. Crezi că suntem copilaşi? 

_După ce pâinea fu împărțită, Gavroche le spuse bă- 
ieților: ) 

— Ei, şi acum înfulecaţi! 

Copiii îl priviră fără să-nţeleagă. Gavroche începu să 
râdă: 

— Fireşte, sunt mititei, nu pricep încă! Mâncaţi, 
țâncilor! adăugă el. . 

Socotind că băiatul cel mare e mai dezgheţat și trebuie 
încurajat într-un fel deosebit, Gavroche îi întinse felia cea 
mai groasă $1 zise: 

— Hai, deschide pliscul!: 

Bucăţica cea mai mică o opri pentru el. Toţi trei erau 
foarte flămânzi și, stând la ușă, mâncau cu lăcomie. Bru- 
tarul, care-și primise banii, îi privea acum cu necaz, pen- 
tru că împiedicau intrarea în brutărie. 

— Să ne întoarcem pe stradă — zise Gavroche. 

Porniră astfel mai departe, spre Bastilia!. 


! Bastilia — veche fortăreață din Paris, care ținea loc de închi- 
soare pentru deţinuţii politici. La 14 iulie 1789 a fost dărâmată 
de poporul răsculat. (n. red.) 

Din când în când, trecând pe dinaintea vreunei prăvălii 
luminate, băieţelul cel mai mic se oprea să vadă ce oră 
arată ceasornicul de cositor pe care-l avea atârnat de gât 
cu o sfoară. 

— lan privește ce mai nătăfleață! zise Gavroche. Apoi 
murmură gânditor, ca pentru el: Oricum, dac-aș avea copii, 
Іе-аѕ purta mai bine de grijă! 

Tocmai când isprăvea de mestecat pâinea, dintr-un colţ 
al străzii Ballets, un om înalt îi strigă lui Gavroche: 

— Tu ești, Gavroche? Încotro? 

. Gavroche arătă spre copii. 

— Mă duc să-i culc. 

— Unde? 

— La mine acasă. 

— Da” ce, tu ai casă? 

— Am! 

— Unde? 

— În elefant! răspunse Gavroche. 

— Cum în elefant? 

— Da, în elefant! Şi ce vezi de mirare în asta? 


ELEFANTUL 


P: vremea aceea, în piața Bastiliei se afla un monu- 
ment ciudat: un elefant uriaş, de lemn, tencuit pe deasu- 
pra cu ipsos. În spinarea lui era așezat un turn, care semă- 
na cu о căsuță: pe vremuri, acest turn fusese vopsit î în 
verde, dar ploile și vremea rea îl înnegriseră. 

Elefantul se afla într-un colț pustiu al pieței. Fruntea 
lată, trompa, colții, turnul de pe uriaşa lui spinare, cele 
patru picioare care aduceau cu niște coloane îl făceau să 
semene noaptea cu o dihanie înspăimântătoare. 

Spre acest colţ al pieţei, abia luminat din depărtare de 
un felinar, îi duse ștrengarul pe cei doi protejaţi ai săi. 
Dându-și însă seama că micuţii s-ar putea speria de o 
asemenea namilă, le zise: 

— Să nu vă fie frică, ţâncilor! 

Se strecură printr-o spărtură a îngrăditurii care împrej- 
muia locul unde se afla elefantul; apoi îi ajută și pe тиси 
să se strecoare pe acolo. Cei doi copii, speriaţi, îl urmau 
- cu încredere, fără să scoată o vorbă, pe micul lor ocrotitor 
zdrenţuit, care le dăduse pâine și le făgăduise un culcuș. 

Dincolo de îngrăditură se afla o scară, pe care o 
întrebuinţau peste zi muncitorii unui şantier din vecină- 

tate. Cu o putere uimitoare pentru anii săi, Gavroche o 
ridică și o sprijini de unul din picioarele dinainte ale ele- 
fantului. Chiar la locul unde ajungea scara, se zărea un 
fel de deschizătură neagră în pântecele elefantului. 

Gavroche le arătă musafirilor săi scara și deschizătura 
51 le zise: 

— Hai, căţăraţi-vă! 

Cei doi băiețași se priveau cu spaimă. 

— Vă e frică, picilor! râse Gavroche. Și adăugă: Ia 
priviți! 

Cuprinse cu braţele piciorul zgrunțuros al elefantu- 
lui și, într-o clipită, fără să întrebuinţeze scara, ajunse 
până la deschizătură, se târî înăuntru са о şopârlă саге 
se strecoară într-o gaură, dispăru, dar după un minut 
feţişoara lui palidă se arătă din nou în deschizătura în- 
tunecată. 

— Haide – ţipă el — suiţi-vă mai repede, țâncilor! O să 
vedeţi ce bine e aici! Urcă tu întâi — îi spuse el celui mai 
mare — uite, îți dau mâna. 

Copiii se ghemuiau unul în altul. Le era și teamă de 
Gavroche, dar în acelaşi timp aveau și încredere în el; și 
apoi afară ploua cu găleata. Cel mai mare își luă inima-n 
dinţi. Văzând că frate-său se suie, iar el rămâne sin- 
gur-singurel între picioarele uriașului animal, băieţelului 
celui mic i se făcu tare frică, ar fi vrut să plângă, dar nu 
îndrăznea. 

Băieţelul mai mare urca, clătinându-se, treptele scării. 
Gavroche se străduia să-l îmbărbăteze, strigând: 

— Să nu-ţi fie frică! Uite așa! Încă puţin, încă! Pune 
aici piciorul $1 ţine-te mai bine cu mâna! Haide, curaj! 

Îndată ce băieţașul ajunse destul de aproape, Gavroche 
îl înhăţă de braţ cu putere și-l trase їп sus. 

— S-a făcut! spuse el. 

Copilul se strecură în spărtură. 

— Şi acum — reluă Gavroche — așteaptă-mă. Luaţi loc, 

* domnule! 

leşi prin deschizătură cu aceeași îndemânare cu care 
intrase $1, sprinten ca o maimuţă, se lăsă jos, de-a lungul 
piciorului elefântului, sări în iarbă, îl luă în braţe pe 
băieţelul cel mic, îl așeză pe treapta din mijloc a scării, 
apoi începu să urce în spatele lui, strigând celui mai mare: 

— Eu îl împing și tu trage-l! 

Într-o clipă, micuțul a fost ridicat, împins $1 vârât înăun- 
tru, înainte de a avea vreme să-și vină în fire. Gavroche 
intră pe urmele lui, izbi cu piciorul scara, care se rosto- 
goli în iarbă, apoi bătu din palme, țipând: 

— lată-ne acasă! Ота! 

Într-adevăr, Gavroche se afla în locuinţa lui. 

Adeseori, trecând prin piața Bastiliei, burghezii, gătiți 
de sărbătoare, spuneau, aruncând elefantului priviri pline 
de dispreț: 

— La ce mai e bun? E vremea să fie dus de-aici! 

Dar el era bun să ferească de frig, de ploaie, de grin- 
dină $1 de zăpadă, să ocrotească de vântul înghețat al ier- 
nii, de dormitul în noroi şi de dormitul în zăpadă o mică 
făptură fără tată, fără mamă, fără pâine, fără haine și fără 
adăpost. 

Deschizătura prin care se strecurase Gavroche aproape 
că nici nu se vedea de afară, fiindcă se afla chiar sub pân- 
tecele elefantului și era atât de îngustă, încât nu se puteau 
furișa prin ea decât pisici sau copii. 

— Mai înainte de toate — zise Gavroche — să апипійт 
că nu suntem acasă! 

Înfundându-se în beznă, cu siguranța cuiva care-și 
cunoaște casa, el luă o scândură și astupă intrarea. 

Apoi dispăru din nou în întuneric. Copiii auziră sfârâitul 
unui bețişor vârât într-o sticluță cu fosfor. Pe vremea aceea” 
nu existau încă chibrituri adevărate. O lumină neașteptată 
îi sili pe copii să închidă ochii. Gavroche aprinsese un 
- capăt de fitil muiat în rășină. La flacăra unei asemenea 
lumânări, care mai degrabă fumega decât lumina, se putea 
totuși zări interiorul elefantului. 

Oaspeţii lui Gavroche priviră cu mirare $1 spaimă de 
Jur împrejur. 

Sus, deasupra capetelor, se întindea o grindă lungă și 
întunecată, de la care porneau, din loc în loc, bârne groa- 
se, boltite, închipuind coloana vertebrală cu coastele; de 
pe ele atârnau bucăţi desprinse de tencuială și pânze de 
păianjen. 

Băiețașul cel mic se ghemui lângă fratele său și șopti: 

— Vai, ce întuneric! 

Aceste cuvinte îl înfuriară pe Сауѓосће; dar faţa 
copilașului era atât de îngrozită, încât socoti că trebuie 
să-i scuture puțin. | 

— Іа ascultați, mă, ce înseamnă asta? Adică nu sunteţi 
mulțumiți? Nu care cumva vă trebuie un palat? Ce-mi staţi 
atât de necăjiţi, broscoilor? 

Niţică bruftuluială e câteodată leac bun împotriva fricii. 
Copilaşii se apropiară puţin mai liniștiți de Gavroche. 

Înduioșat de încrederea lor, Gavroche se întoarse spre 
cel mai mic: 

— Măi prostuțule — îi spuse el cu voce mângâietoare — 
afară e întuneric beznă și plouă, iar aici nu; acolo-i frig și 
aici nu bate nici un pic de vânt; acolo sunt o mulțime de 
oameni $1 aici nu-i nimeni; afară nue nici măcar lună, ре 
când aici arde lumânarea mea. | 

Acum cei doi copii nu mai priveau cu atâta spaimă 
adăpostul, dar Gavroche nu le dădu timp să se uite în jur: 

— Haide, mai repede — îi îndemnă el, împingându-i 
spre fundul „locuinţei“, unde se afla patul. 

Gavroche avea un pat cu de toate: saltea, plapumă $1 
polog. 

Salteaua era o rogojină de paie, iar plapuma – o pătură 
mare de lână cenușie, foarte călduroasă $1 aproape nouă. 

Cât priveşte pologul, acesta era alcătuit din trei pari 
lungi, înfipţi în pământ, adică în pântecele elefantului, 
încrucișați în partea de sus $1 legaţi cu o frânghie. Peste ei 
era întinsă o plasă din sârmă, prinsă cu iscusință de fiecare 
par. Bolovani grei ţintuiau plasa la pământ în așa fel, încât 
nimic să nu poată pătrunde dincolo de ea. 

Plasa nu era altceva decât o bucată din rețelele de sârmă 
cu care se acoperă coliviile în menajerii, astfel că 
Gavroche dormea ca într-o cușcă. 

Gavroche dădu la o parte câţiva bolovani $1 ridică pla- 
sa. 

— Şi acum, ţâncilor, târâţi-vă de-a bușilea! zise el. 

Îşi împinse ușurel musafirii în cușcă, se strecură și el 
înăuntru, puse la loc bolovanii și astupă bine deschizătura. 

Se întinseră tustrei pe rogojină. Cuşca era atât de joasă, 
încât nici cel mai mic dintre copii n-ar fi putut sta în pi- 
cioare în ea. 

Gavroche tot mai ţinea în mână lumânarea. 

— 81 acum, dormiţi — zise el. Am să sting lumina. 

— Domnule — întrebă băieţelul cel mai mare, arătând 
rețeaua — pentru ce e asta? 

— Asta e contra șobolanilor — zise Gavroche cu serio- 
zitate. Dormiţi! 

Totuși, amintindu-și că oaspeții săi erau tare neștiutori, 
se gândi să-i lămurească în câteva cuvinte: 

— Sunt lucruri din Grădina Zoologică. Sunt ale fia- 
relor. Acolo găsești plase câte poftești. Trebuie numai să 
te sui pe un zid, să te са[егі ре o fereastră, să te strecori 
printr-o ușă, $1 poţi lua apoi се vrei. 

În vreme ce vorbea, îl acoperi cu un capăt al păturii pe 
copilașul cel mai mic, саге murmură: 

— Ah! Ce bine е! Și ce cald! 

Gavroche privi cu mulțumire pătura: 

— E tot din Grădina Zoologică — zise el. Am „împru- 
mutat-o“ de la maimuţă. 

Și arătând rogojina groasă, lucrată cu iscusință, ре саге 
erau culcați, adăugă: 

— Pe asta i-am șterpelit-o girafei. 

După ce tăcu o vreme, urmă: 

— Animalele aveau de toate. Am luat câte ceva de la 
fiecare și nu s-au supărat. Le-am spus: elefantul are nevoie 
de ele. 

Cei doi băieţași priveau cu uimire și teamă la acest 
omuleț îndemânatic și cutezător, vagabond, copil părăsit 
ca și ei, dar în același timp atotputernic. 

— Domnule ~ îngână cu sfială cel mai mare — oare nu 
vă e teamă deloc de vardiști? 

— Nu se spune vardist, se spune sticlete. Asta să n-o 
uiţi, piciule! 

Băieţașul cel mic ținea ochii deschişi, dar nu scotea un 
cuvânt. Era culcat la margine $1 se dezvelise. Gavroche 
îndoi cu grijă pătura în jurul lui și-i așeză sub cap niște 
zdrenţe, са să-i țină loc de pernă. Apoi se întoarse spre 
cel mai mare: 

— E destul de bine aici, nu-i аза? 

— Da, da — răspunse acesta, privindu-l încântat pe 
Gavroche. | 

Bieţii copilași, uzi și rebegiţi de frig, începeau să se 
încălzească. 

— Ei, vezi? întrebă Gavroche. Și de ce plângeați? Apoi, 
arătându-l pe cel mititel, adăugă: Un broscoi ca ăsta, mai 
ZIC $1 eu, dar tu, care ești mare, să plângi! E rușine! Doar 
nu eşti un vițel! 

— Nu știam unde să пе mai ducem. 

— Ascultă —reluă Gavroche, cu un aer ocrotitor — orice 
s-ar întâmpla, nu trebuie să plângi niciodată. Am să am 
eu grijă de voi. Să vezi ce bine o să petrecem! La vară ne 
ducem să ne scăldăm în Sena. Pe urmă o să mergem să 
vedem omul-schelet. Trăiește: plăteşti ceva şi 11-1 arată. 
O, şi e slab... ca un ţâr! Apoi vă duc la teatru. Cunosc 
niște actori care îmi dau bilete. Am și jucat într-o piesă. 
Eram câţiva băiețași și alergam pe sub o pânză, care în- 
chipuia valurile mării. O să vă iau și pe voi să jucaţi. Pe 
scurt, o să petrecem de minune! 

În această clipă, o picătură de rășină se prelinse pe de- 
getul lui Gavroche și-i aminti unde se află. 

— Ei drăcie! strigă el. Se isprăvește fitilul. Și nu pot 
cheltui mai mult de un ban pe lună pentru luminat. Când 

te culci, trebuie să dormi! Unde mai pui că și sticleții ar 
putea să zărească lumina. | 

— Ре urmă, dacă o scânteie ar cădea în paie, аг da 
foc la toată casa — observă cu sfială băiețașul cel mai 
mare, singurul care se încumeta să stea de vorbă cu 
Gavroche. 

Afară, furtuna se întețise. Se auzea, printre tunete, 
cum ploaia răpăia pe spinarea elefantului. La Paris se 
ivesc uneori furtuni de primăvară, chiar atunci când e 
foarte frig. 

— 8ігаѕпіса păcăleală i-am tras ploii! Ce mulțumit 
sunt când o aud scurgându-se pe picioarele casei mele! 
Iarna е o proastă și jumătate; se trudeşte degeaba, dar 
n-ajunge ea până la noi! 

În clipa aceea se auzi un tunet atât de puternic, încât 
copiii scoaseră un strigăt și săriră înspăimântați, 
mai-mai să răstoarne plasa, cu pari cu tot. Gavroche 
se întoarse spre е1 și izbucni în râs: 

— Mai domol, ţâncilor! O să dărâmaţi casa!... Asta-i 
tunet, nu jucărie! Poate să se ia la întrecere și cu cel 
de la teatru! 

Potrivi iarăși plasa, îi așeză pe copii la locurile lor 
şi strigă: 

— Ei, acum înfășuraţi-vă în plapumă și dormiţi. 
Sting lumânarea. Sunteţi gata? 

— Da — murmură cel mai mare — e atât de bine! 
Parc-aș avea sub mine o saltea de puf. 

Gavroche le trase plapuma până la nas şi le porunci 
iarăși: 

— Dormiţi! apoi suflă în lumânare. 

Abia se stinsese lumina, când о tremurătură puter- 
nică începu să scuture plasa sub care stăteau culcaţi 
cei trei copii. Se auzea un foșnet ciudat $1 un zăngănit 
metalic, de parcă plasa ar fi fost zgâriată cu ghearele 
şi roasă cu dinţii. Toate acestea erau întovărășite de 
chiţcăituri ascuţite. Auzind astfel de zgomote deasu- 
pra capului, Ъйіе[аѕш cel mic începu să tremure de 
groază și-și înghionti fratele. Acesta însă adormise, аза 
cum îi poruncise Gavroche. Atunci micuțul, aproape 
înlemnit de spaimă, cuteză să i se adreseze încetișor 
lui Gavroche. 

— Domnule... 

— Hai? întrebă Gavroche somnoros. 

— Ce-i asta? 

— Sunt şobolanii — răspunse Gavroche, întorcân- 
du-se pe cealaltă parte. 

Șobolanii însă nu se mai potoleau; alergau mereu 
ре plasă, încercând s-o roadă cu dinţii. 

De spaimă, micuțul nu izbutea să doarmă. 

— Domnule! îl chemă el din nou. 

— Ei? răspunse Gavroche. 

— Dar ce sunt şobolanii ăștia? 

— Șoareci! 

Această explicaţie îl mai linişti pe băieţaș. Văzuse 
şoareci albi și nu se temea de ei. 

— Domnule... reluă el totuși, după o vreme. 

— Ei? 

— De ce n-aveţi o pisică? 

— Am adus una, dar au mâncat-o. 

Băiețţașul începu iarăși să tremure de frică. 

— Domnule... 

— Ce mai е? 

— Cine a mâncat pisica? 

— Sobolanii. 

— Şoarecii? 

— Da, şobolanii... 

Înspăimântat de acești șoareci care mănâncă pisici, 
copilul urmă: 

— Domnule, ar fit în stare să ne mănânce și pe noi 
șoarecii ăștia? 

— Să nu-ţi fie frică! Nu pot ei să pătrundă până la 
noi! $1 pe urmă, sunt eu aici! Haide, dă-mi mâna! Тасі 
din gură şi dormi! 

Gavroche îi întinse mâna și copilul, luând-o într-a 
lui, se potoli. De jur împrejur se așternuse liniştea. 
Zgomotul vocilor speriase, gonise şobolanii. Curând 
însă ei se înapoiară, şi din nou începură să facă larmă. 
Acum însă cei trei băiețași dormeau adânc și nu-i mai 
puteau auzi. 

Afară, vijelia se dezlănțuia cu aceeași turbare. În 
piaţa pustie era întuneric. Din vreme în vreme treceau 
patrule care căutau vagabonzi, cercetând toate colţurile 
şi fundăturile. Elefantul însă stătea nemișcat, părând 
parcă mulțumit că îi ocrotește $1 îi adăpostește ре cei 
trei copilași fără casă. ; 

Dis-de-dimineaţă, Gavroche îi trezi pe micuți, îi 
scoase cu iscusință afară din pântecele elefantului, le 
dădu сеуа de mâncare şi plecă, încredințându-i străzii, 
acelei mame care-l crescuse și pe el. . 

Luându-și rămas-bun, le spuse: 

— Eu o şterg, ţâncilor! Dacă nu vă găsiţi tatăl $1 
mama, veniți diseară aici. Vă dau de mâncare și vă 
culc! 

Copiii însă nu se mai înapoiară. 

Poate că îi găsise vreun vardist și-i dusese la secţie, 
sau poate că se pierduseră în mijlocul uriașului și zgo- 
motosului Paris. í 

Gavroche nu-i mai întâlni. Adeseori însă se întreba 
scărpinându-se în cap: 

— Unde naiba s-or fi rătăcit {апсіі mei? 


a 

WOLIOTE DA JUDEȚEANĂ 
VAS 


мы: 18У, 


САУВОСНЕ 
PORNESTE LA LUPTĂ 


A 

LE primăvara anului 1832 se petreceau în Franţa eve- 
nimente importante. 

Poporul francez, lucrătorii, meșteșugarii, într-un cu- 
vânt, toţi cei ce munceau, nu mai puteau îndura foamea, 
lipsurile şi asupririle guvernului, alcătuit din fabricanți și 
bancheri hrăpăreți, putrezi de bogaţi. În diferite orașe ale 
țării izbucniră răscoale; guvernul încercă să le reprime, 
dar abia erau înăbușite într-un loc, că numaidecât izbuc- 
neau în altă parte. Parisul se pregătea și el de revoluţie. 

În birturi și în cârciumi se strângeau muncitori care 
discutau evenimentele $1 citeau proclamaţii. Adesea se 
puteau auzi discuţii ca acestea: 

— Suntem trei sute de oameni — vorbea un muncitor. 
Dacă-aducem fiecare câte zece bani, strângem o sută cinci- 
zeci de franci, ca să cumpărăm gloanţe și praf de pușcă. 

— Peste două săptămâni o să fim vreo douăzeci și 
cinci de mii de oameni — adăuga un altul. Atunci o să ne 
putem măsura forțele cu ale guvernului. 

— Nici nu mai dorm noaptea; stau $1 pregătesc 
cartușe! rostea un al treilea. 


Fierberea, care prevestea ете ѕрогеа тегеп. 
Se frământau mai ales muncitorii din cartierul Saint- 
Antoine. Această veche mahala, înțesată ca un furni- 
car şi sârguincioasă ca un stup de.albine, clocotea 
mânioasă în așteptarea răscoalei. 

Parisul amintea un butoi cu praf de pușcă; era destul 
o scânteie, ca să ia foc. 

În cele din urmă sosi şi clipa așteptată. Oraşul căpătă 
o înfăţişare amenințătoare, iar străzile se umplură 
de muncitori. Fiecare se străduia să-și facă rost de 
arme. 

Unul îl întreba pe celălalt: „Unde ţi-e pistolul?“ 
„Sub bluză.“ „Dar al tău?“ „Sub cămașă!“ 

Și iată că pe străzi și pe bulevarde un uriaș val de 
mulțime porni să se miște; erau aici zidari, dulgheri, 
vopsitori, tipografi, ba chiar studenţi și elevi. 

De la ferestre și de pe la balcoane, burghezii priveau 
îngroziţi. 

Guvernul luase măsuri de pază: în centru $1 pe la 
periferii se aflau trupe înarmate. | 

În clipa în care muncitorii ве întâlniră cu regimen- 
tele guvernului, se dezlănţui furtuna; zburară pietre, 
se auziră împușcături, intrară în acţiune săbiile și pis- 
toalele. 

Mulțimea se împrăștie. 

Și deodată, în întregul Paris, răsună, amenințătoare, 
Ghemarea: „La arme!“ 

Furia înteţise revolta, așa cum vântul întețeşte focul. 


IA 


Poporul devastă o fabrică de armament de pe bu- 
levardul Saint-Martin și forță trei prăvălii de arme, si- 
tuate în diferite părți ale orașului. 

În câteva minute, mii de mâini înhăţau sute de puști, 
de pistoale și săbii. Cei curajoși se înarmau, cei fricoşi 
se ascundeau. 

Pe malurile Senei și pe bulevarde, muncitorii, 
studenţii, meșteșugarii sfărâmau felinarele, deshămau 
trăsurile, smulgeau copacii din rădăcini, scoteau bu- 
toaiele din pivnițe, îngrămădeau pietre de caldarâm, 
mobile, scânduri, într-un cuvânt, construiau baricade. 

În mai puţin de un ceas, în întregul oraș răsăriră, ca 
din pământ, nenumărate baricade. Până-n seară, 
aproape a treia parte din oraș se şi afla în mâinile 
răsculaților. 

Negustorii 151 închideau în grabă prăvăliile. Patrule- 
le militare se învârteau peste tot, percheziţionau $1 a- 
restau trecătorii. Îchisorile și secțiile de poliţie erau 
atât de înţesate, încât mulţi arestaţi fură siliți să pe- 
treacă noaptea sub cerul liber. 

Prin oraș răsunau semnale de trâmbiţe, bătăi de tobă 
și Împuşcături. 

— Cum o să sfârșească toate astea? se întrebau 
burghezii unii pe alții, tremurând de spaimă. 

Se lăsa noaptea. 

Flăcările amenințătoare ale răscoalei cuprinseseră 
întreg Parisul. 

După prima ciocnire cu armata, mulțimea se retrase 
din piaţa Arsenalului și se revărsă în șuvoaie pe toate 
străzile orașului. 

Un băiețandru zdrențăros alerga pe strada Menilmon- 
tant, ținând în mână o ramură de drobușor înflorit. Zărind 
într-o prăvălioară de vechituri un pistol, aruncă crenguţa 
51 strigă: „Mătușico, împrumută-mi drăcia asta!“ $1 nici 
una, nici două, înhăță pistolul și... p-aici ţi-e drumul! 

Era micul Gavroche care pornea la luptă. 

De-abia pe bulevard își dădu seama că pistolul n-avea 
cocoș. 

Cu toate acestea, Gavroche nu-l azvârli, ci merse mai 
departe. 

Ajungând în strada Pont-aux-Choux, văzu o singură 
prăvălie deschisă; o cofetărie. Era un prilej binevenit să 
mănânce o plăcintă cu mere, înainte de a se avânta în luptă. 
Gavroche se opri, își scotoci buzunarele, dar în zadar, nu 
găsi пісі o leţcaie. Înghiţi în sec şi porni mai departe 
strigând: „Înainte, la luptă!“ Apoi îşi privi pistolul, cu un 
aer dojenitor şi trist. „Eu am să le fiu de folos acolo, în 
bătălie — îi spuse el — pe când tu... nu prea!“ 

Drumul lui trecea tocmai prin fața frizeriei de unde 
fuseseră goniți, nu demult, cei doi băieţași ре care 
Gavroche îi adăpostise apoi în pântecele elefantului. 

Amintindu-și de bieţii copilași, Gavroche se gândi să-i 
mulțumească frizerului, așa cum știa el. 

Acesta nu apucase să isprăvească de bărbierit un client, 
când deodată răsună un zgomot grozav: un bolovan prefă- 
cuse în țăndări geamul vitrinei. Frizerul se repezi la geam 
și-l zări pe Gavroche fugind cât îl ţineau picioarele. 

— Ce ticălos! răcni frizerul. Ei, spuneți și dumnea- 
voastră, ce rău i-am făcut eu băiatului ăstuia? 

În piaţa Saint-Jean, Gavroche se apropie de mulțimea 
de muncitori și studenţi. Fiecare din еї era înarmat cu ce 

se nimerise. Unul avea o pușcă de vânătoare, altul o pușcă 
de guard naţional și două pistoale la brâu, un al treilea о 
flintă veche, al patrulea o carabină. În fruntea lor, un om 
flutura o sabie scoasă din teacă. Oamenii erau uzi de ploaie 
51 gâfâiau din pricina mersului BE repede. Dar ochii tu- 
turor scânteiau. 

— Încotro? îi întrebă Gavroche fără să se tulbure. 

— Vino cu noi! răspunseră е1. i 

În primele rânduri mergea un om cu vestă roșie. Pășea 
voios, îndrăzneţ, și se vedea cât de colo că se simte în 
largul lui, ca peștele în apă. 

Vesta sa roșie sperie un trecător, care strigă îngrozit: 

— Vin roşii! 

— Da, roşii, vezi bine! răspunse muncitorul. Aveţi de 
ce să vă fie teamă! 


GAVROCHE 
LA RIDICAREA BARICADELOR 


Îsi de muncitori și studenţi înarmaţi se 
înfundă într-un cartier vechi, cu străzi înguste și cu 
case de diferite mărimi, zidite în chip ciudat și risipite 
la întâmplare. Din strada Saint-Denis, detașamentul 
apucă pe strada Chanvrerie. Aceasta dădea într-un fel 
de ulicioară îngustă, mărginită de clădiri înalte. Părea 
o înfundătură, totuși avea ieșiri pe amândouă părţile. 

La colțul din stânga ulicioarei se afla o casă nu prea 
înaltă, cu un singur etaj. În această casă se găsea o 
cârciumă vestită unde se adunau de obicei revoluţio- 
narii. La ivirea unei mulţimi atât de gălăgioase, lumea 
de pe stradă fugi, cuprinsă de panică. În câteva clipe 
nu mai rămase nici un trecător. 

Pretutindeni, la dreapta, la stânga, la toate etajele, 
de la parter până sub acoperiș, se închiseră prăvăliile, 
porțile, ferestrele, obloanele. Rămăsese deschisă nu- 
mai intrarea în cârciumă, fiindcă oamenii se năpustiră 
într-acolo. 

În câteva minute au fost smulși douăzeci de drugi de 
fier din zăbrelele cârciumii și scoase din pavaj pietrele 

trebuincioase la ridicarea baricadei. Fără să stea mult la 
gânduri, revoluționarii înhăţară și răsturnară o căruță cu 
butoaie de var, care trecea pe acolo. Rânduiră butoaiele 
sub mormanele de pietre de caldarâm, apoi mai scoaseră 
din pivniţa cârciumii câteva butoaie goale. Atât butoaiele, 
cât și căruța răsturnată fură sprijinite cu grămezi de bolo- 
vani, aduși nu se știe de unde. Curând, jumătate din stradă 
fu închisă îndărătul unui zid mai înalt decât un stat de 
om. 

La capătul străzii se arătă un omnibus cu cai albi. Unul 
dintre muncitori sări peste movila de pietre, se repezi la 
omnibus, îl opri, dădu jos călătorii, ajută politicos doam- 
nele să coboare, dădu drumul vizitiului şi, apucând 
hăţurile, aduse caii şi omnibusul la baricadă. Caii au fost 
deshămaţi pe dată $1 lăsaţi în voia lor, iar omnibusul 
“prăvălit pe o parte, în așa fel, încât să bareze o parte а 
străzii. 

Vioiciunea lui Gavroche, faţa lui strălucind de voie 
bună îi însufleţea pe toţi; ștrengarul se cățăra, cobora, se 
învârtea pretutindeni, făcea gălăgie, alerga ca o furtună. 
ÎL îmboldea ceva? Da, firește: mizeria. ЇЇ înaripa ceva? 
Da, bucuria. a 

Îi sâcâia pe cei care stăteau degeaba, îi dojenea pe 
leneși, îi îmbărbăta pe cei osteniţi. Pe unii îi înfuria, pe 
alții îi înveselea, dar pe toţi îi punea pe roate. Se afla în 
tot locul, venea și pleca, vâjâia și bâzâia ca o muscă, fără 
să se oprească, fără să tacă măcar o clipă. 

— Repede! Mai multe pietre! Încă, încă! Mai aduceţi 
ceva butoaie! Mai trebuie un coș de moloz, să astupăm 
gaura asta! E cam scundă baricada voastră! Nu e bună de 

nimic! Татай, rostogoliți, aduceţi aici tot ce уй cade їп 
mână! Dărâmaţi casa, luaţi o ușă de sticlă! 

— O uşă de sticlă! se minunau muncitorii.-La ce e bună? 
Ce mai prostuţ! 

— Voi sunteți proști! răspunse băiatul. Și încă ce bună 
е o ușă de sticlă într-o baricadă. Ia suie-te pe ea dacă рой! 
Se vede treaba că n-aţi încercat niciodată să șterpeliți mere 
dintr-o grădină cu gardul împodobit cu cioburi! Numai să 
îndrăznească soldaţii să se strecoare la noi, că ușa de sti- 
clă o să le taie bătăturile. Văd, camarazi, că nu înţelegeţi 
nimic! Sticla e tare afurisită! 

Gavroche nu-și găsea astâmpăr din cauza pistolului său 
fără cocoș. Alerga de la unul la altul, cerând cu stăruință: 

— O pușcă! Vreau o puşcă! De ce nu mi se dă o pușcă? 

— Те, o puşcă? râse unul dintre revoluționari. 

— Da, mie! Adică de ce nu mi s-ar da $1 mie o pușcă? 

— Când o să aibă toţi oamenii mari câte una, o să ţi se 
dea și ție — zise un altul dând din umeri. 

Gavroche se întoarse și răspunse cu mândrie: 

— Dacă o să fii omorât înaintea mea, am să-ţi iau pușca! 

Baricada din strada Chanvrerie era scundă; totuși, 151 
ascundea destul de bine apărătorii, care se puteau sui 
îndărătul ei până în vârf, mulțumită pietrelor așezate їп 
chip de trepte. 

De afară, grămezile de bolovani și butoaiele legate în- 
tre ele, grinzile $1 scândurile, care se îmbucau în roţile 
carului și ale omnibusului răsturnat, dădeau baricadei o 
înfăţişare amenințătoare şi de necucerit 

Între zidurile caselor şi baricadă fusese lăsată o des- 
chizătură îngustă, prin care un om se putea strecura afară 

cu ușurință. De oiștea omnibusului, înfiptă tocmai în vârf, 
revoluționarii legaseră un steag roșu, care flutura deasu- 
pra baricadei 

Toată munca aceasta se isprăvise în mai puţin de un 
ceas și se înfăptuise fără piedică; nu se arătase nici poliția, 
nici armata. 

Puţinii burghezi care treceau prin strada Saint-Denis 
aruncau o privire în strada Chanvrerie și, văzând barica- 
da, o luau la goană. 

- După ce baricada fu terminată și steagul înălțat dea- 
supra ei, comandantul răsculaților adunaţi aici se sui pe o 
masă, pe care o scoseseră din cârciumă. 

І se aduse o ladă cu cartușe și el, zâmbind vesel, în- 
cepu să le împartă. Fiecare primi câte treizeci de cartușe. 
Mai aveau $1 un butoiaș cu praf de pușcă, de care deo- 
camdată nu se atingeau. 

Bătăile de tobă răsunau fără oprire în tot Parisul. Zgo- 
motul lor sfârși însă prin a deveni ceva obișnuit, pe care 
nimeni nu-l mai lua în seamă. Aici se depărta, aici se a- 
propia, prevestind parcă ceva rău. Se lăsase amurgul. În 
jur nu se mai vedea пісі țipenie de om. Din negura apă- 
sătoare se înălța o ameninţare groaznică.. 

Apărătorii baricadei își încărcaseră puștile, așezaseră 
santinelele la posturile de pază și așteptau liniștiți, hotărâți, 
fără teamă. z 

În vremea asta se aprinse pe baricadă o torță mare; fu- 
sese înconjurată din trei părți de bolovani, ca să fie apărată 
de vânt și să-și reverse toată lumina asupra steagului. 
Baricada și strada rămăseseră cufundate în beznă. Numai 
purpuriul drapelului se zărea din depărtare, luminat parcă 
de un uriaș felinar orb. 

NOAPTEA PE BARICADĂ 


Se întunecase cu desăvârșire, dar armata nu se arăta 
încă. Nu se auzeau decât zgomote nedeslușite $1, din 
când în când, împușcături rare și depărtate. Era lim- 
pede că guvernul voia să câștige vreme pentru a-și 
aduna forţele. 

Cei cincizeci de apărători ai baricadei îi așteptau 
pe cei șaizeci de mii de soldaţi ai guvernului. 

În odaia scundă a cârciumii, Gavroche pregătea 
cartușe la lumina tulbure a două lumânări. Razele lor 
nu puteau răzbate în stradă, iar la etajele de sus nu se 
aprinsese nici o lumină. 

În încăpere intră un om înalt, ţinând în mână o pușcă 
de fabricaţie nouă. Gavroche privi cu admiraţie mai 
întâi la pușcă, apoi la stăpânul ei. 

Când acesta se aşeză pe scaun, ștrengarul se ridică 
de la locul său și începu să se învârtească în vârful 
picioarelor în jurul necunoscutului, silindu-se să nu 
facă zgomot, pentru a nu fi observat. 

— Haida-de! Nu se poate! Am orbul găinilor! Visez! 
Dar dacă-i el într-adevăr? Da, ba nu! Ba da, ba nu! 

își spunea în gând Gavroche, întinzându-și gâtul ca o pa- 
ăre. 


Nn 


Era încremenit, buimăcit, nu-și credea ochilor. 

Tocmai atunci se apropie de el revoluționarul care-l 
luase în râs atunci când îi ceruse о pușcă. 

— Ascultă, prietene, tu ești mititel, n-o să fii observat. 
Іеѕі din baricadă, furișează-te pe lângă case $1 întoarce-te 
să-mi spui ce se întâmplă în stradă. 

— Aha! Vasăzică și cei mici sunt uneori buni la ceva! 
zâmbi cu șiretenie Gavroche. Mă duc numaidecât. Dar 
între timp, vă dau un sfat: încredeți-vă mai mult în cei 
mici, decât în cei mari. Gavroche cobori vocea: ÎI vezi ре 
lunganul acela? 

— Da, ei $1? 

— E un copoi! 

— Eşti sigur? | 

— Fără îndoială! Acum două săptămâni m-a tras de 
urechi când stăteam pe parapetul de pe Pont Royal. 

Spusele lui Gavroche erau adevărate: După ce-i luară 
interogatoriul și-l percheziționară, revoluționarii se con- 
vinseră că acest om era inspector de poliție. Fu dezarmat 
şi legat cu mâinile la spate de un stâlp. Gavroche, care 
privise toată scena, se apropie de spion şi-i spuse: 

— De astă dată şoarecele a prins pisica. Ei, acum mă 
duc! A, să nu uit! adăugă el. Pușca dumnealui să mi-o 
dați mie! 

Și salutând militărește, ștrengarul se strecură în stradă. 

„„.Orologiul turnului Saint-Merry bătuse de zece ori; 
totuși, de jur împrejur, stăruia o liniște desăvârșită. 

Doi studenţi, cu puști și carabine în mână, stăteau їйсип. 
în despărțitura dintre case și baricadă, străduindu-se să 
prindă cel mai îndepărtat și înăbușit zgomot de pași. 
Deodată, în mijlocul tăcerii apăsătoare, răsună un glas lim- 
pede, vesel şi tânăr, care părea să vină din strada 
Saint-Denis și se înălța, cântând pe o veche și cunoscută 
melodie populară: 


Tunicile-s albastre, 
Și săbii au pe şold. 
Să tragem toţi o salvă! 
O salvă... Cu-cu-ri-gu! 


— E Gavroche — zise unul dintre studenți. 

— Ne dă de veste! răspunse celălalt. 

Un tropot grăbit de pași tulbură strada pustie; sprinten 
ca un acrobat, Gavroche se căţără ре omnibus, apoi sări 
în interiorul baricadei și strigă: 

— Daţi-mi pușca. Vin! 

Parcă trecuse un curent electric prin baricadă: se auzea 
zgomotul armelor apucate în grabă de către răsculați. 

— Vrei carabina mea? îl întrebă un revoluţionar pe 
Gavroche. 

— Nu, eu vreau pușca cea mare — zise Gavroche și luă 
pușca „copoiului“. 

Aproape în același timp cu Gavroche se înapoiară la 
baricadă două santinele, care aduceau știri asemănătoare. 
La post rămăsese numai santinela dinspre chei, ceea ce 
dovedea că acolo mai era încă liniște. 

Toţi apărătorii baricadei își luară postul în primire. 

„Patruzeci și trei de oameni, printre care $1 Gavroche, 
stăteau îngenuncheaţi în interiorul baricadei, ca într-un 
meterez, cu ţevile puștilor şi carabinelor vârâte între 
bolovani. Așteptau în tăcere semnalul de luptă. Şase 
oameni cu pușştile la ochi se aflau la ferestrele celor 
două caturi ale cârciumii. 

Se scurseră câteva minute, apoi se auzi un tropăit 
de pași măsuraţi, greoi, numeroși. Acest zgomot, la în- 
ceput slab, apoi din ce în ce mai hotărât, mai apăsat și 
mai amenințător, se apropia încet, necontenit 51 neîn- 
duplecat. 

Deodată şe opri. 

Se părea că la capătul străzii se aude răsuflarea unei 
mari mulțimi de oameni. Totuși, nu se vedea nimic; 
numai în depărtare, în ceața adâncă, sclipeau o mulțime 
de fire metalice, subțiri ca niște ace. Erau baionetele 
și ţevile puștilor, care abia licăreau în lumina slabă а 
torţei. 

Liniştea se așternu din nou, ca și cum amândouă 
taberele ar fi așteptat ceva. 

Fără veste, se înălță din ceaţă o voce cu atât mai în- 
fiorătoare cu cât se părea că vorbeşte chiar întunericul. 

— Cine-i acolo? 

În aceeași clipă se auzi zăngănitul puștilor. 

— Revoluţia franceză! răsună limpede şi mândru 
răspunsul comandantului baricadei. 

— Foc! porunci vocea. 

O bubuitură înspăimântătoare vui deasupra barica- 
dei; steagul roșu căzu. Salva fusese atât de puternică, 
încât sfărâmase оіѕіеа omnibusului. Ricoșând pe pereţii 

caselor, câteva gloanţe nimeriră în interiorul barica- 
dei și răniră câțiva oameni. 

Începutul fusese groaznic şi dădea de gândit chiar 
51 celor mai curajoși. Era limpede că un regiment în- 
treg înainta împotriva baricadei. 

— Camarazi — strigă comandantul baricadei — să nu 
prăpădim zadarnic gloanţele! Să-i aşteptăm să se a- 
propie. $1 înainte de toate, să înălțăm drapelul! 

Spunând acestea, ridică el însuşi steagul căzut. 

De afară se auzea clinchetul vergelelor vârâte în 
puşcă; soldaţii încărcau din nou armele. 

Gavroche, care nu-și părăsise postul, văzu cum 
soldaţii se apropiau pe furiş de baricadă. 

— Luaţi seama! strigă el. 

Era prea târziu. Răsunară împuşcături neregulate și 
soldații se năpustiră asupra baricadei. Izbutiră curând 
să se саѓеге până la trei sferturi din înălțimea zidului. 
Temându-se însă de o capcană, șovăiau să meargă mai 
departe. Priveau înăuntrul baricadei întunecate ca 
într-o vizuină de lei. Torța nu lumina decât baionetele, 
chipurile și feţele lor nehotărâte, mânioase. 

Cei mai mulți dintre asediați se postaseră la feres- 
trele celui de-al doilea cat și la ferestruicile podului, 
de unde puteau să ochească mai bine. Alţii, mai 
îndrăzneţi, se rezemaseră de pereţii caselor $1 înfrun- 
tau cutezători şirul asediatorilor care se cățărau ре 
baricadă. 

Un ofiţer cu epoleţi încărcaţi de fireturi întinse sa- 
bia $51 strigă: 

— Predaţi-vă! 

— Foc! porunci comandantul baricadei. 

În același timp bubuiră două salve și totul dispăru 
în mijlocul fumului negru și înecăcios. Apoi nu se mai 
auziră decât gemetele slabe ale răniților $1 ale muri- 
bunzilor. 

După ce fumul se risipi, se văzu că atât rândurile 
soldaților, cât și ale răsculaților se răriseră. Dar cei 
care rămăseseră în picioare nu-și părăsiseră locurile 
51-51 încărcau în linişte puștile. 

Pe neașteptate se ridică un glas puternic: 

— Plecaţi sau arunc baricada în aer! 

Toţi se întoarseră spre partea de unde venea vocea. 

Comandantul baricadei intrase în cârciumă, luase 
butoiașul cu pulbere și, folosindu-se de fumul care um- 
plea baricada, se strecurase până la locul unde fusese 
înfiptă torta. О smulsese într-o clipă şi pusese în locul 
ei butoiașul. 

Ofițerii și soldaţii, împietriţi de uimire, îl văzură 
pe comandantul baricadei, cu fața-i mândră luminată 
de o hotărâre desperată, apropiind torța aprinsă de 
butoiașul cu pulbere și strigând cu glas tunător: 

— Plecaţi sau arunc baricada în aer! 

Într-o clipă nu se mai afla nici picior de dușman 
în baricadă. Lăsându-și morţii și răniții, atacatorii 
se repeziră în dezordine spre cel mai îndepărtat capăt 
al străzii şi pieriră în întuneric. Fugiseră toţi, cu- 
prinşi de panică. | 

După ce se încredinţară că baricada fusese curățată 
de dușmani, revoluționarii trimiseră din nou santinele 
la posturi 51 începură să bandajeze răniții. 

Comandantul baricadei îl chemă pe Gavroche. Băia- 
tul alergă plin de bucurie la dânsul. 

— Vrei să-mi faci un mare serviciu? 

— De bună seamă! zise Gavroche cu înflăcărare. _ 

— Іа scrisoarea asta, părăsește numaidecât barica- 
da, iar mâine dimineață să duci scrisoarea la adresa 
scrisă pe ea. Nu-i departe de aici. 

Tânărul erou se scărpină după ureche: 

— De dus, o duc eu... Dar dacă între timp se ia ba- 
ricada și eu nu sunt aici? 

„— Fii fără grijă! Baricada n-o să mai fie atacată 
decât în zori și n-o să fie luată decât pe la prânz. 

— Dar n-aş putea să vă duc scrisoarea mâine? în- 
trebă Gavroche. 

— Nu, ar fi prea târziu! Baricada are să fie împre- 
surată din toate părțile $1 n-ai să mai poți ieși. 

Gavroche nu mai avu ce să spună. Mâhnit, șovăi 
câteva clipe; se scărpină din nou după ureche, apoi, 
scuturându-se ca o pasăre, luă scrisoarea. 

— S-a făcut! zise el şi plecă în goană să-și înde- 
plinească însărcinarea. 

Lui Gavroche îi trecuse prin minte un gând pe care 
însă nu-l împărtăşise comandantului baricadei, de 
teamă că acesta s-ar putea împotrivi. „Acum e miezul 
nopţii, se gândise él, strada asta nu-i departe! Duc re- 
pede scrisoarea și mă înapoiez la vreme.“ 

Așa că Gavroche înmână scrisoarea și se grăbi să se 
întoarcă. 

În drum trecu prin diferite peripeții. După ce 
sfărâmă, plin de zel, toate felinarele din cale, începu 

să cânte un cântec de luptă. În vreme ce cânta, зе strâm- 
„ba în fel şi chip. În această privinţă, iscusinţa lui ега 
fără margini. Păcat numai că nu-l vedea nimeni și ta- 
lentul 1 se irosea în zadar. 

Deodată se opri. „Să întrerupem reprezentația!“ 151 
spuse. | 

Ochiul său ager desluși în fața unei porți un căru- 
cior în care dormea un от. Braţele căruciorului se spri- 
jineau de caldârâm; capul omului era rezemat de tăblia 
căruciorului, iar picioarele îi atârnau pe jos. 

Gavroche, care înţelegea dintr-o privire tot ce se 
petrecea în jurul lui, văzu pe dată că omul era beat. 

„Iată la ce-i sunt bune nopţile de vară, gândi el. Beţivul 
ăsta doarme în cărucior. la să luăm căruciorul- pentru re- 
publică și să-l lăsăm pe beţiv monarhiei. Căruciorului 
ăstuia o să-i stea de minune pe baricada noastră.“ 

Omul dormea dus. Gavroche trase binișor căruciorul 
într-o parte, iar pe stăpânul căruciorului îl trase de pi- 
cioare în cealaltă parte. După o clipă, Бепуш lungit pe 
caldarâm sforăia din nou nepăsător. 

Căruciorul era liber. 

Gavroche se scotoci prin buzunar, scoase afară un 
petic de hârtie, un vârf de creion roșu și scrise: 


СНІТАМТА 
„S-a primit căruciorul tău 
în folosul Republicii Franceze. 
САУКОСНЕ“ 


Vârî hârtia în buzunarul vestei de catifea а bețivului, 
înhăță cu amândouă mâinile brațele căruciorului $1, 

împingându-l înaintea lui, porni triumfător spre ba- 
ricadă, făcând un zgomot infernal. 

Acest lucru era însă destul de primejdios. Gavroche 
uitase că în drumul lui se afla Tipografia regală, în care 
era instalat un post de pază cu un detașament de soldați. 

Soldaţii stăteau la pândă: zgomotul felinarelor sfă- 
râmate $1 cântecul vesel însemnau prea mult pentru 
niște străzi atât de pașnice, unde oamenii se culcau o 
dată cu găinile. De un ceas întreg băiatul bâzâia în acest 
cartier liniștit, ca o muscă într-un borcan. 

Comandantul gărzii deveni atent; fiind însă un om 
prudent, se hotărî să aștepte. Huruitul căruciorului îl 
neliniști de-a binelea, astfel că el se hotărî să porneas- 
că în recunoaștere. 

— Sunt o bandă întreagă! zise el. Și strecurându-se 
afară cu băgare de seamă, se pomeni nas în nas cu 
Gavroche. 

Văzând un ofiţer în uniformă, cu chipiu și cu puşcă, 
ştrengarul rămase înlemnit. 

— Salut ordinea publică! zise el cu vioiciune. 

De obicei, Gavroche nu-și pierdea cumpătul pentru 
multă vreme. | 

— Unde te duci, haimana? urlă ofițerul. 

— Cetăţene — reluă Gavroche — eu nu v-am numit 
burghez, prin urmare de ce mă insultaţi? 

— Unde te duci, secătură? 

— Domnule — urmă Gavroche — oţi fi fost dumnea- 
voastră ieri un om deștept, dar azi sunteţi scos la pen- 
sie. 

— Răspunde-mi unde te duci, nemernicule! 

— Arătaţi foarte bine. Într-adevăr, nici nu vi s-ar da 
vârsta pe care o aveți. Ascultaţi-mă pe mine: vindeți-vă 
părul cu câte o sută de franci firul. Asta v-ar aduce un 
câștig de cinci sute de franci. 

— Spui sau nu spui unde mergi, tâlharule? 

— Vai! Cât sunteţi de aspru, generale! 

— La arme! răcni ofiţerul. i 

Pe dată, Gavroche luă o hotărâre îndrăzneață. Căru- 
ciorul îl vârâse în bucluc, tot căruciorul trebuia să-l scape! 

În clipa când ofiţerul era gata să se năpustească asupra 
lui Gavroche, căruciorul, devenit proiectil și azvârlit cu 
putere, se rostogoli asupra lui. Ofiţerul căzu pe spate într-o 
băltoacă, în timp ce pușca i se descărcă în aer. 

La strigătul ofițerului, soldaţii se repeziră afară. Urmă 
o salvă, apoi o a doua, o a treia... 

Împușcăturile trase la întâmplare mai răsunară un sfert 
de ceas; nu puţine au fost geamurile care avură de suferit 
de pe urma lor. 

În vremea asta, Gavroche, care făcuse cale întoarsă, 
străbătând în goană vreo cinci străzi, se aşezase pe o pia- 
tră, să-și mai tragă sufletul. După ce se odihni câteva 
minute, își întoarse capul spre locul de unde răsunau 
împușcăturile $1 dădu cu tifla. 

Pe dată însă îl fulgeră un gând amar. 

„Sigur, eu stau aici, îmi bat joc de ăștia, petrec, și nici 
nu-mi pasă-că m-am abătut din drum și o să fiu silit să fac 
un ocol cât toate zilele. Numai de-aș ajunge la timp!“ Și 
începând un nou cântec, o porni în goană spre baricadă. 


\ 


ASALTUL BARICADEI 


Si iveau zorile, dar ușile și ferestrele rămâneau 
„închise. Natura se trezea, oamenii însă nu dădeau 
semne de viaţă. Regimentele care stătuseră în colțul 
străzii Chanvrerie fuseseră evacuate, străzile înveci- 
nate erau și ele pustii. În lumina strălucitoare a zilei, 
pustietatea aceasta parcă te înfiora. 

Nu se zărea nici ţipenie de om; în schimb, se auzeau 
nişte zgomote nelămurite. Undeva, în depărtare, aveau 
loc mișcări misterioase. Era vădit că se apropia clipa 
hotărâtoare. Ca și în ajun, santinelele se înapoiaseră 
la baricadă; de astă dată veniseră toate. 

După primul asalt, baricada fusese întărită și 
înălțată. 

În partea de unde se aștepta atacul, se așternu o li- 
niște rău prevestitoare. 

Comandantul baricadei porunci fiecăruia să-și ocupe 
postul de luptă. Toate convorbirile încetară. Nu se mai 
auzeau acum decât pocnituri scurte, nedeslușite. Oa- 
menii își încărcau puștile. 

Aşteptarea n-a fost lungă. Zornăit de lanţuri, zăngănit 
de fier pe caldarâm, un huruit înăbușit și înfiorător, toate 

acestea vesteau apropierea artileriei. Curând se ivi primul 
tun. Şe vedea cum fumegă fitilul aprins. 

— Foc! strigă comandantul baricadei. 

Răsună o salvă puternică. Un nor de fum învălui oa- 
menii și tunul. După câteva clipe, fumul se risipi; oame- 
nii $1 tunul se zăriră iarăși. Liniștiţi, fără să 
se grăbească, tunarii împingeau tunul în faţa baricadei. 

— Încărcaţi armele! porunci comandantul геуоїщіо- 
narilor. 

În vreme ce apărătorii baricadei încărcau puștile, 
artileriștii încărcau tunul. 

Ghiuleaua porni, detunătura bubui. 

— Prezent! strigă o voce veselă. 

O dată cu bomba se năpustise și Gavroche în baricadă. 

Ivirea lui Gavroche făcu mai multă impresie decât obu- 
zul care sfărâmase numai căruţa cea veche și roata omni- 
busului, apoi se pierduse între dărâmături. Răsculații în- 
cepură să râdă. 

— Minunat! Continuaţi! strigă un muncitor artile- 
riștilor. 

Toţi îl înconjurară pe Gavroche. Dar comandantul ba- 
ricadei nu-l lăsă să rostească nici un cuvânt, ci îl trase la 
o parte. 

— Ce cauţi aici? 

— Exact ce căutaţi și dumneavoastră! îi răspunse ştren- 
garul cu obişnuita-i îndrăzneală, în timp ce ochii îi scân- 
teiau plini de mândrie. 

— Cine ţi-a dat voie să te întorci? Și cel puțin, ai dus 
scrisoarea la adresă? 

— Cetăţene, am înmânat scrisoarea portarului. Mi-a 
făgăduit c-o s-o dea. 

Trimiţând scrisoarea, comandantul baricadei urmărise 
două scopuri: să-și ia rămas-bun de la logodnica lui și 
să-l salveze pe Gavroche. Trebui să se împace cu gândul 
că numai jumătate din plan îi izbutise. 

În vremea asta, Gavroche se și repezise în celălalt capăt 
al baricadei. 

— Unde mi-e pușca? strigă el. 

І se înmână pușca. Gavroche dădu de știre camarazilor 
că baricada era împresurată de jur împrejur. ` 

— Vă dau voie să le trageţi o bătaie strașnică! zise el. 

Comandantul baricadei asculta cu încordare, stând la 
pândă lângă creasta zidului. 

— Plecaţi capetele, lipiţi-vă de zid — strigă el. În ge- 
nunchi cu toţii, de-a lungul baricadei! 

Revoluţionarii, care la sosirea lui Gavroche își pără- 
siseră posturile, se năpustiră spre baricadă; dar, înainte 
de a putea îndeplini porunca comandantului, răsună bu- 
buitul tunului. 

Salva, care fusese îndreptată spre o spărtură a barica- 
dei, se izbise de zid și ricoșase. Omorâse doi oameni și 
rănise alți trei. 

Dacă avea să meargă tot așa,  barieada nu mai putea să 
reziste multă vreme. 

Canonada continua. Salvele puștilor alternau cu bubui- 
tul tunurilor. Între timp, soarele se ridicase deasupra ca- 
petelor. 

Artileriștii mai aduseră un tun și-l așezară alături de 
cel dintâi. 

Aceasta prevestea un deznodământ apropiat. 

După câteva clipe, amândouă tunurile deschiseră un 
foc puternic împotriva baricadei; tirul artileriei era spri- 
jinit şi de puștile infanteriei. 

— Trebuie cu orice chip să facem să amuţească tunurile — 
spuse comandantul baricadei. Foc asupra artileriștilor! po- 
runci el. 

Totul era gata. Baricada, care tăcea de mult, deschise 
un foc îndârjit. Şapte sau opt rafale urmară cu furie una 
după alta. Un fum înecăcios umplu strada. După câteva 
minute, prin ceața plină de flăcări se putea desluși cum 
jumătate dintre artilerişti zăceau sub roțile tunurilor. 

Tunarii rămași în viaţă continuau să încarce tunurile, 
dar salvele se mai răriseră. 

— Strașnic! zise unul dintre studenți. Strălucită vic- 
torie! 

Comandantul baricadei clătină din cap și răspunse: 

— Încă un sfert de ceas de asemenea victorie și în toată 
baricada n-o să mai rămână nici un cartuș. 

Se pare că Gavroche auzise aceste cuvinte. 


MICUL EROU 


Si deodată, cei de pe baricadă îl zăriră pe Gavroche 
în stradă, în bătaia gloanțelor. 

Băiețaşul luase din cârciumă un coş pentru sticle, ieșise 
prin deschizătură şi începuse să golească cartușierele pline 
ale soldaţilor uciși. 

— Се faci acolo? îi strigă unul dintre răsculați. 

Gavroche înălță capul. 

— Cetăţene, îmi umplu coșul. 

— Dar nu vezi canonada? 

— Ei, şi? Plouă! N-are decât să plouă! 

— Întoarce-te numaidecât! strigă comandantul. 

— Vin îndată! răspunse Gavroche, și dintr-o săritură 
se avântă în mijlocul străzii. 

Vreo douăzeci de morţi zăceau pe caldarâm. Douăzeci 
de cartușiere însemnau o captură frumoasă pentru 
Gavroche și о provizie importantă de cartușe pentru ba- 
ricadă. 

Fumul înecase strada într-o pâclă deasă. Se risipea în- 
cet şi cobora din nou. În negura care întuneca lumina zilei, 

dintr-un capăt până la celălalt al străzii, foarte scurtă de 
altfel, dușmanii abia se puteau zări. 

Această pâclă îi fu de folos lui Gavroche. Vălul gros 
de fum și statura lui micuță îi ajutară să se furișeze 
destul de departe, fără să fie văzut. 

Goli fără mare primejdie primele șase-șapte cartu- 
ѕіеге. Se târa pe burtă, alerga de-a bușilea cu coșul între 
dinți, aluneca, se răsucea, se încolăcea са un șarpe, 
trecând de la un mort la altul, și-și umplea coșul cu 
cartușe. 

Nu era prea departe de baricadă, totuși revoluționarii 
nu îndrăzneau să-l cheme, de frică să nu atragă atenţia 
asupra lui. Tot înaintând, ajunse într-un loc unde fu- 
mul începuse să se împrăștie. 

Soldaţii ascunși în spatele unui morman de bolo- 
vani și cei grămădiţi în colțul străzii observaseră o pată 
care se mișca în mijlocul drumului. 

În clipa în care Gavroche golea cartușiera unui ser- 
gent căzut lângă o piatră, un glonţ izbi cadavrul. 

— Ei, drăcie! zise Gavroche. Uite că-mi omoară 
morţii! 

Un al doilea glonţ scoase scântei din pavaj, iar un 
al treilea îi răsturnă coşul. 

Gavroche întoarse capul $1 văzu că împușcăturile 
veneau de la răspântie. 

Se ridică drept în picioare, clătină din cap și, cu 
mâinile în șolduri, aruncă o privire batjocoritoare 
asupra soldaţilor și începu să cânte vesel, plin de 
foc. 

Apoi luă de jos coșul, vâri înăuntru cartușele risipite 
și, înaintând spre locul de unde veneau împușcăturile, mai 
goli o cartușieră. Lângă el vâjâi un al patrulea glonţ, dar 
Gavroche cânta mai departe. Unui al cincilea glonţ, el îi 
răspunse tot cu un cântec. 

Priveliștea era groaznică și în același timp măreaţă. 
Gavroche stătea sub ploaia de gloanţe și-i ааа pe țintași. 
Părea că se distrează de minune, răspunzând la fiecare 
împușcătură cu un nou cântec. Era са о vrăbiuţă care-l 
necăjește pe vânător, ciugulindu-l la tot pasul. La fiecare 
împușcătură, Gavroche răspundea cu o nouă strofă din 
cântec. Îl ocheau fără încetare, dar nu-l puteau atinge. 
Soldaţii râdeau, țintindu-l. El se culca, se ridica, se as- 
cundea în dosul unei porți, apărea din nou, alerga, se ivea 
iarăși, răspundea împușcăturilor făcând cu tifla $1 între 
timp golea cartușierele și-și umplea coșul. 

Răsculaţii din baricadă îl priveau cu inima strânsă, dar 
el cânta mai departe. Se juca de-a v-aţi ascunselea cu 
moartea. 

Dar iată că un glonţ mârșav, mai bine țintit, sfârși prin 
a-l atinge pe viteazul copil. Gavroche se clătină și se 
prăbuşi. Din baricadă izbucni un strigăt de groază. 
Gavroche se ridică; un firicel subţire de sânge i se prelin- 
gea pe obraz. Își ridică amândouă braţele în sus, privi spre 
partea de unde venise împușcătura $1 începu din nou să 
cânte. Dar nu izbuti să ducă până la capăt strofa. O a doua 
împușcătură îi întrerupse cântecul pentru vecie. De astă 
dată, căzu cu faţa pe caldarâm și nu se mai mișcă. 

Micul băiat cu suflet mare fusese ucis. 

SFÂRȘIT 

